ארץ ישראל שייכת לעם ישראל? תוכיח!
קוד: כיבוש - תוכיח!
טענה: על-פי החוק הבינלאומי, שטחי יו"ש ועזה שייכים לפלשתינים, ולכן מבחינה מוסרית, בלי קשר לשיקולי תועלת, אסור לנו להתיישב שם!
תשובה: על-פי התורה, כל ארץ ישראל שייכת לעם ישראל, ולכן מבחינה מוסרית, בלי קשר לשיקולי תועלת, מותר ומצוה להתיישב שם!
טענה: אבל מי אמר שהתורה תקפה? תוכיח!
תשובה: אבל מי אמר שהחוק הבינלאומי תקף? תוכיח!
"החוק הבינלאומי" נקבע בעשרות השנים האחרונות, ע"י אנשים בשר-ודם. לאנשים אלה אין להם שום זכות על ארץ ישראל כי הם לא יצרו אותה, ולכן הם גם לא יכולים לקבוע עבורנו אם יש לנו או אין לנו זכות על הארץ.
אם יש "זכות טבעית" כלשהי על הארץ - הרי היא שייכת רק למי שיצר אותה. ואם אתה לא מאמין שמישהו יצר את הארץ - אין לך שום אפשרות לטעון טענות מוסריות כלשהן לגבי השייכות של הארץ. אין שום יתרון לחוק הבינלאומי על-פני כל חוק אחר.
מבחינה הסטורית, הארץ הזאת אף פעם לא היתה שייכת לפלשתינים. למעשה, אף פעם בהסטוריה לא היתה כאן מדינה פלשתינית. המדינה העצמאית האחרונה שהיתה בארץ ישראל היא מדינת יהודה. מאז שנחרבה ע"י האימפריה הרומית, לפני כ2000 שנה, היתה ארץ ישראל שטח כבוש, חלק מאימפריות - רומי, ביזנט, ערב, צלבנית ותורכיה. האימפריות הללו מנעו בכוח מהיהודים הגולים לחזור לנחלתם החוקית, ואפשרו למתנחלים ערביים להגר לכאן.
ע"ע עובדות הסטוריות - למי שייכת הארץ? .
טענה: התורה גורמת למלחמות - היא גורמת למתנחלים להילחם על ארץ שהם חושבים בטעות שהיא שלהם!
תשובה: החוק הבינלאומי גורם למלחמות - הוא גורם לפלשתינים להילחם על ארץ שהם חושבים בטעות שהיא שלהם! לולא החוק הבינלאומי - הם היו משלימים עם שלטוננו וחיים איתנו בשלום. (ע"ע " דת ומלחמות ").